EkBass/fiwiki-20250220-pages-articles huggingface dataset:
Kiinan Superliiga

Kiinan Superliiga on Kiinan miesten jalkapallon pääsarja. Se toimii Kiinan jalkapalloliiton alaisuudessa. Sarja perustettiin vuonna 2004 korkeimmaksi sarjatasoksi entisen A-liigan tilalle, joka nykyään on toiseksi korkeimpana sarjatasona. Sarjaa pelattiin aluksi 12 joukkueella kaudella 2004, mutta joukkuemäärää kasvatettiin kahdella vuonna 2005 ja nykyiseen 16 joukkueen sarjaan siirryttiin vuonna 2006. ==Pelisysteemi== Sarjassa pelaa 16 joukkuetta, jotka kauden aikana kohtaavat toisensa kaksi kertaa, kotona ja vieraissa. Sarjan kaksi viimeistä joukkuetta putoaa toiseksi korkeimmalle sarjatasolle A-liigaan, josta puolestaan kaksi parasta joukkuetta nousee pudonneiden tilalle Superliigaan. Liigan kaksi parasta joukkuetta pääsevät Aasian Mestarien liigaan. ==Mitalistijoukkueet== Kausi Mestari Hopeaa Pronssia 2004 Shenzhen Jianlibao Shandong Luneng Inter Shanghai 2005 Dalian Shide Shanghai Shenhua Shandong Luneng 2006 Shandong Luneng Shanghai Shenhua Beijing Guoan 2007 Changchun Yatai Beijing Guoan Shandong Luneng 2008 Shandong Luneng Shanghai Shenhua Beijing Guoan 2009 Beijing Guoan Changchun Yatai Henan Construction 2010 Shandong Luneng Tianjin Teda Shanghai Shenhua 2011 Guangzhou Evergrande Beijing Guoan Liaoning Whowin 2012 Guangzhou Evergrande Jiangsu Sainty FC Beijing Guoan 2013 Guangzhou Evergrande Shandong Luneng Beijing Guoan 2014 Guangzhou Evergrande Beijing Guoan Guangzhou R&F; FC 2015 Guangzhou Evergrande Shanghai SIPG Shandong Luneng 2016 Guangzhou Evergrande Jiangsu Suning Shanghai SIPG 2017 Guangzhou Evergrande Shanghai SIPG Tianjin Quanjian 2018 Shanghai SIPG Guangzhou Evergrande Shandong Luneng 2019 Guangzhou Evergrande 2020 Jiangsu Suning 2021 Shandong Taishan 2022 Wuhan Three Towns 2023 Shanghai Port ==Joukkueet kaudella 2024 == Joukkue Kaupunki Stadion Kapasiteetti Nimi Kiinalainen nimi Beijing Guoan 北京国安 Beijing Työläisten stadion 68,000 Cangzhou Mighty Lions 沧州雄狮 Cangzhou Cangzhoun stadion 31,836 Changchun Yatai 长春亚泰 Changchun Changchunin stadion 41,638 Chengdu Rongcheng 成都蓉城 Chengdu Chengdu Phoenix Hill -jalkapallostadion 50,695 Henan 河南 Zhengzhou Zhengzhou Hanghain stadion 29,860 Meizhou Hakka 梅州客家 Wuhua Huitangin stadion 27,000 Nantong Zhiyun 南通支云 Rugao Rugaon olympiaurheilukeskus 14,603 Qingdao Hainiu 青岛海牛 Qingdao Qingdao Youth -jalkapallostadion 52,800 Qingdao West Coast 青岛西海岸 Qingdao Guzhenkoun yliopiston urheilukeskuksen stadion 20,000 Shandong Taishan 山东泰山 Jinan Jinanin olympiaurheilukeskuksen stadion 56,808 Shanghai Port 上海海港 Shanghai Pudong-jalkapallostadion 37,000 Shanghai Shenhua 上海申花 Shanghai Shanghain stadion 71,066 Shenzhen Peng City 深圳新鹏城 Shenzhen Bao'anin stadion 44,050 Tianjin Jinmen Tiger 天津津门虎 Tianjin TEDA-jalkapallostadion 36,390 Wuhan Three Towns 武汉三镇 Wuhan Wuhanin urheilukeskus 56,201 Zhejiang 浙江 Hangzhou Keltiasen lohikäärmeen urheilukeskus 51,971 ==Lähteet== ==Aiheesta muualla== * Virallinen sivu Luokka:Kiinan jalkapallosarjat
Immunoglobuliini A

IgA eli immunoglobuliini A on vasta-aine, jonka tärkein toimintapaikka on limakalvojen pinnalla mm. ruuansulatuskanavassa ja hengitysteissä, jossa se ensimmäisenä kohtaa mikrobin. Näillä pinnoilla IgA tarttuu mikrobeihin ja estää mikrobien kiinnittymisen soluun. Limakalvoilla IgA esiintyy dimeerinä, eli siinä on kaksi perusyksikköä yhdistyneenä J-ketjun välityksellä, mikä mahdollistaa IgA:n kulkeutumisen limakalvon läpi. Veressä IgA esiintyy monomeerinä, ja se voi toimia IgG:n tavoin, kuitenkin sen toiminta on heikompaa ja saattaa jopa estää IgG:n toimintaa. Synnynnäisiä IgA-puutoksia esiintyy ihmisillä ja heillä limakalvoilla on IgM-luokan vasta-aineita hoitamassa etuvartioasemaa. Sammakoilla ja matelijoilla ei esiinny lainkaan IgA-vasta-aineita, vaan niiden limakalvoilla on IgM-vasta-aineita. ==Lähteet== Luokka:Vasta-aineet
EPC

EPC (Electronic Product Code), eli sähköinen tuotekoodi. Kansainvälisessä käytössä oleva koodi on tallennettu sähköisesti RFID-tunnisteeseen. EPC on 64- tai 96-bittinen koodi, joka on jaettu numerosarjoihin jotka sisältävät tietoa kuten valmistajan ja tuotteen tyypin. Suurin ero vanhan tuotekoodin UPC:n ja EPC:n välillä on se lisätieto mikä voidaan mahduttaa EPC-numeron suurempaan merkkimäärään. Jokainen EPC-numero on yksilöllinen, jolloin jokainen tuote tuoteryhmän sisällä on yksilöity, toisin kuin UPC-numerossa, jotka yleensä yksilöivät yksittäisten tuotteiden sijasta kokonaisia tuoteryhmiä. EPC-numero sisältää seuraavat asiat: * Alkutunniste, mikä määrittää pituuden, tyypin, rakenteen, version ja EPC-sukupolven * Hallinnointinumero, mikä määrittää yhtiön tai yhtiömuodon * Objektiluokka, mikä määrittää SKU:n (stock keeping unit) * Sarjanumero, mikä on tietty ilmentymä objektiluokassaan EPC järjestelmän loi Auto-ID Center Massachusettsin teknillisessä korkeakoulussa. Nyt järjestelmää hallinnoi EPCglobal, joka on EAN Internationalin ja UCC:n (Uniform Code Council) yhteishanke. == EPCglobal Network == EPCglobal Network on joukko teknologisia ratkaisuja, jotka mahdollistavat tuotteen välittömän ja automaattisen tunnistamisen, sekä tietojen jakamisen logistiikkaketjussa. EPCglobal verkko käyttää radiotaajuuksien etätunnistamista (RFID) mahdollistaakseen tiedon tarkemman seuraamisen logistiikkaketjussa. Verkko koostuu viidestä keskeisestä elementistä: sähköinen tuotekoodi (EPC), ID systeemistä (RFID-tunnisteet ja -lukijat), Objektien nimipalvelusta, Physical Markup Language (PML) ja Savant. EPC-numero on suunniteltu yksilöimään tietty tuote logistiikkaketjussa. EPC-numero sijaitsee tuotteessa esimerkiksi tarrassa, joka koostuu mikrosirusta ja antennista, muodostaen RFID-tunnisteen. Tunniste kommunikoi RFID-lukijan kanssa. Lukija välittää EPC-numeron järjestelmälle, josta käytetään nimitystä Objekti nimipalvelin. Nimipalvelin kertoo tietojärjestelmälle, mistä löytää tietoa kyseisestä tuotteesta. Physical Markup Language (PML), on ohjelmointikieli, jota käytetään määrittämään tietoa EPCglobal Networkin fyysisissä objekteissa. Savant on ohjelmisto, joka toimii EPCglobal Networkin keskusjärjestelmänä. Savant hallinnoi ja siirtää tietoa siten, että se ei ylikuormita olemassa olevia yhtiöllisiä ja julkisiaverkkoja. == Aiheesta muualla == *EPCglobal Homepage *Auto-ID Labs – Entinen Auto-ID Center Luokka:Radiotekniikka
Otaviitti

Otaviitti (CdCO3) on harvinainen kadmiumkarbonaattimineraali. Se on rakenteellisesti yhtenevä kalsiitin kanssa. Sen väri on valkoinen tai hieman kellertävä; se saattaa joistain kohdin olla hieman punertava tai keltaisenruskea. Otaviitin kovuus on 3,5–4 Mohsin asteikolla ja ominaispaino on 5,03 g/cm³. Se löydettiin ensimmäistä kertaa 1906 Tsumebissa, Namibiassa. == Lähteet == == Aiheesta muualla == * Mindat: Otavite * Webmineral: Otavite Mineral Data Luokka:Karbonaattimineraalit
Winter Challenge

Winter Challenge on vuonna 1991 julkaistu Accoladen talviurheiluaiheinen tietokonepeli. Pelissä pelattavia talviurheilulajeja ovat pikaluistelu, maastohiihto, ampumahiihto, mäkihyppy, rattikelkkailu, ohjaskelkkailu, pujottelu ja syöksylasku. Lajeja on mahdollista pelata harjoitusmuodossa tai kilpailumuodossa, jonka ohjelmassa ovat kaikki lajit. Luokka:Urheilupelit
Vartalomaalaus

Vartalomaalaus eli body painting on ihon osittaista tai kokonaista maskeerausta ja koristelua. Vartalomaalaus on kehotaidetta, jossa iholle luodaan erilaisten värien, sapluunoiden ja muiden apuvälineiden avulla kuva halutusta aiheesta. Tekniikassa pääasiallisena apuvälineenä käytetään ihomaaleja ja meikkejä, mutta kokonaisuutta luodessa apuna voidaan käyttää esimerkiksi irto-osia, koruja, vaatteita tai muuta rekvisiittaa. Vartalomaalausta tehdään perinteisesti siveltimillä ja sienillä, mutta myös kynäruiskua käytetään yleisesti. Joissakin määrittelyissä myös tatuoinnit ja hennatatuoinnit on luettu body painting -käsitteen alle. Perinteinen vartalomaalauksen muoto on lasten kasvomaalaus. Näyttämö- ja teatterimaailmassa näyttelijät voidaan maskeerata näyttämään joltakin tietyltä näytelmän hahmolta. Vartalomaalausta voidaan käyttää myös muotinäytöksissä, mainoksissa, tapahtumissa ja messuilla sekä erilaisissa promootioissa. Iholle voidaan esimerkiksi maalata vaatteet, joita ei välttämättä erota oikeista ilman tarkempaa ja lähempää tarkastelua. Vartalomaalausta voidaan käyttää elementtinä myös taidevalokuvauksessa. ==Katso myös== * Corpse paint ==Aiheesta muualla== *World Body Painting Association *The World Bodypainting Festival Luokka:Soveltavat taiteet Luokka:Kosmetiikka
Salarakkaat

Salarakkaat on Suomessa julkisuuden henkilöiden "salarakkaina" suuren yleisön tietoon tulleiden Martina Aitolehden ja Marika Fingerroosin muodostama lauluduo. Se julkaisi esikoissinglensä Salarakas vuoden 2005 heinäkuussa, mitä seurasi syksyllä kokopitkä albumi Salarakkaat, joka sisältää 12 musiikkikappaletta. ==Aiheesta muualla== * Virallinen sivu * Luokka:Suomalaiset duot Luokka:Suomalaiset elektronisen musiikin yhtyeet
Immunoglobuliini M

Immunoglobuliini M eli IgM on poikkeuksellinen immunoglobuliini: se on pentameerinen ja se pystyy kiinnittymään kymmeneen antigeenideterminanttiin. Yhden IgM-molekyylin kaikki kymmenen aktiivikohtaa ovat identtisiä, joten antigeenideterminanttienkin tulee olla identtisiä, mikä usein on asian laita mikrobien pinnalla. IgM pystyy neutraloimaan bakteerien toksiineja. Se ei pysty suoraan opsonoimaan mikrobeja mutta voi tehdä sen välillisesti käynnistämällä komplementin. IgM-vasta-aineita esiintyy runsaasti infektion alussa ja sen aikana. IgM-vasta-ainepitoisuuden määrityksellä voidaan selvittää onko infektio sairastettu äskettäin vai jo aikaisemmin. Jos infektio on sairastettu äskettäin, IgM-vasta-ainetasot ovat korkeat kyseiselle antigeenille, mutta jos infektio on sairastettu jo aiemmin, IgM-taso on matala ja IgG korkeampi. Luokka:Vasta-aineet
Millennium Tower (Wien)

Millennium Tower on 202 metriä korkea pilvenpiirtäjä Wienissä Itävallassa. Rakennuksessa on 51 kerrosta ja se on valmistunut uutenavuonna 2002, josta se on saanut nimensäkin. Millennium Tower on Wienin ja Itävallan toiseksi korkein rakennus DC Tower 1:n jälkeen. Rakennus toimii sekä toimisto- että asuinrakennuksena. == Lähteet == Luokka:Itävallan pilvenpiirtäjät Luokka:Wienin asuinrakennukset
Ranskan vaakuna

Ranskan viidennellä tasavallalla ei ole virallista lainsäädäntöön perustuvaa vaakunaa tai vastaavaa tunnusta, vaan virallisina tunnuksina toimivat Ranskan lippu ja tunnuslause Liberté, Égalité, Fraternité (vapaus, tasa-arvo, veljeys). Nykyisin eräissä tapauksissa vaakunan tapaan käytettävä kuvio on taiteilijan näkemys vuodelta 1912. Kuvio on liktorien fasces, jonka päälle on asetettu ristikkäin tammen ja oliivipuun oksat symboloimaan jatkuvuutta ja rauhaa, sekä eräänlainen kilpi, jonka uloimmat päät kohoavat ja muodostavat leijonan ja kotkan pään. Kilvessä keskellä olevat kirjaimet RF tarkoittavat Ranskan tasavaltaa (). Yhdistelmä on alun perin Jules-Clément Chaplainin suunnittelema. Sitä käytettiin III:n tasavallan aikana ulkoministeriössä 29. heinäkuuta 1912 lähtien. Tässä tarkoituksessa symbolia käytetään yhä edelleen, siis varsinkin maan konsuliedustuksen tunnuksena. Taiteilija Robert Louis uudisti kuvion vuonna 1953, kun ministeriöiden välinen neuvosto oli sitä pyytänyt 3. kesäkuuta samana vuonna. Ministeriöiden välisen neuvoston oli tarkoitus vastata Yhdistyneiden kansakuntien sihteeristön pyyntöön, jossa haluttiin kokoushuoneen seinille kunkin jäsenmaan virallinen vaakuna. Neuvosto kohtasikin ylitsepääsemättömiä vaikeuksia ja suositteli hallitukselle, että III:n tasavallan diplomaatti- ja konsuliedustuksen ulkomailla käyttämä eräänlainen tunnus tulisi neljännen tasavallan symboliksi, kunnes lopullinen ja parempi vaihtoehto löydetään. Ranskalla ei ole ollut virallista vaakunaa 4. syyskuuta 1870 jälkeen. Ei ole virallisia hallinnon säädöksiä, jolla voitaisiin esimerkiksi rangaista erilaisten tasavaltalaisten tunnusten käyttämisestä. Kyseessä oleva tunnuskuvio ei noudeta vaakunaa koskevia heraldisia sääntöjä. Tämä sen takia, että Ranskassa heraldiikan katsotaan olevan aristokraattista taidetta ja muistuttavan ancien régimestä. Yleisemmin valtion virastojen tunnuksena on vaakunakilpi, jossa on trikolorin kolme väriä ja isot kirjaimet RF. Syyskuussa 1999 Ranskan hallitus hyväksyi uuden kansallisen tunnuksen, johon sisältyy tasavallan motto Liberté, Égalité, Fraternité, sekä taustana olevat trikolorin värit, joista valkoinen kuvaa Tasavallan henkilöitymäksi muodostunutta Marianne-neitoa. ==Katso myös== *Ranskan vanhat vaakunat Vaakuna Luokka:Valtioiden tunnukset Luokka:Valtioiden vaakunat
Ajopiirturi

Ajopiirturi on laite, joka piirtää ajopiirturikiekolle kuvaajaa ajoneuvon nopeudesta ajan suhteen. Ajopiirturi on lakisääteisesti pakollinen kuorma- sekä linja-autoissa. Ajopiirtureita käytetään myös joissain liikennetraktoreissa. Suomessa piirturipakko astui voimaan vuonna 1978. Ajopiirturin kiekosta nähdään ajoneuvon ajonopeus, kuljettu matka sekä kuljettajan työ- ja taukoajat. Kiekosta tulee näkyä kuka kiekolla on ajanut sekä kuljetettujen ajoneuvojen rekisterinumerot. Kiekko on aina kuljettajakohtainen. Kuljettajan on pidettävä ajossa mukanaan 28 edeltävän päivän kiekot. 28 päivän jälkeen säilytysvelvollisuus siirtyy ajoneuvon haltijalle yhden vuoden ajaksi. Yksinkertaisimmillaan ajopiirturi on nopeusmittarin taakse asetettava, vakionopeudella pyörivä pahvikiekko, johon nopeusmittarin viisariin kiinnitetty neula piirtää nopeuden kuvaajaa ajan funktiona. Tällöin kiekko tulee vaihtaa uuteen vähintään 24 tunnin välein. Ajopiirturin läheisyydessä on valitsin, jolla piirturille kerrotaan tekeekö kuljettaja työtä, viettää taukoa tai odottaa esimerkiksi lastaukseen pääsyä. Uudet piirturit siirtyvät automaattisesti piirtämään ajamista, kun ajoneuvo alkaa liikkua, mutta vanhimmissa piirtureissa myös ajon valitseminen pitää suorittaa käsin. Yhteen ajopiirturiin voidaan asettaa kaksi piirturin kiekkoa, joista toinen on varakuljettajan. Kun varakuljettaja ja kuljettaja vaihtavat paikkaa, myös kiekkojen paikka piirturissa pitää vaihtaa. == Digitaalinen ajopiirturi == Uusissa, 1. toukokuuta 2006 jälkeen rekisteröidyissä kuorma- ja linja-autoissa pitää olla vanhan pahviselle kiekolle piirtävän ajopiirturin sijaan digitaalinen ajopiirturi. Niissä kuljettaja syöttää laitteeseen vuoron aluksi luottokortin kokoisen kuljettajakorttinsa. Kuljettajan pitää myös syöttää valtio, jossa ajo aloitetaan sekä ajon loputtua valtio, johon ajo lopetettiin. Ajopiirturi tallentaa tiedot ajoneuvosta, ajoajasta ja -nopeuksista sekä muista ennen pahviselle kiekolle mekaanisesti tallennetuista tiedoista sekä kuljettajakortille että ajopiirturin muistiin. Digitaalinen ajopiirturi voi ilmoittaa äänimerkein, kun lakisääteinen lepoaika lähestyy tai ajoaika on loppumaisillaan. ==Lähteet== == Aiheesta muualla == * Liikenteen Turvallisuusvirasto TraFi – Digitaalinen piirturikortti Luokka:Tieliikenne Luokka:Autotekniikka
Matalalattiabussi

Matalalattiabussi on nimensä mukaisesti bussi, jonka lattia on erityisen matalalla, jotta vanhukset, liikuntarajoitteiset ja lastenvaunujen kanssa liikkuvat pääsevät helpommin ajoneuvoon ja sieltä pois. Bussissa on niiausominaisuus: sen ilmajousituksen painetta lasketaan, jolloin ovien puoleinen sivu laskeutuu alas. Näin se on mahdollisimman lähellä maan pintaa. Asiakkaan noustua bussiin alennettu sivu nousee normaaliasentoon. Bussin moottoritila on sijoitettu yleensä takaosaan. Matalalattiabussien valmistuksen pioneeri oli saksalainen Neoplan. Matalalattiabussien suosio taajamissa on kasvanut 2000-luvulla. Matalalattiabussityyppejä ovat etumatala ja kokomatala. Etumatalassa bussissa lattia nousee keskivaiheilla niin, että takaovella katutasolle on yksi tai kaksi askelmaa. Kokomatalan bussin matalalattiaosuus jatkuu yhtä matalalla etuovelta takaovelle.http://www.hel.fi/static/hkr/helsinkikaikille/kirjasto/bussiraportti.htm (Luettu 16.3.2013) ==Katso myös== *Esteettömyys * Korkealattiabussi ==Lähteet== == Aiheesta muualla == Luokka:Linja-autot
Helena Notkonen

Anja Helena Notkonen (oik. Anja Heleena Notkonen-Sipilä; 21. kesäkuuta 1936 Helsinki – 26. marraskuuta 2007 Helsinki) oli suomalainen näyttelijä. Notkonen näytteli useissa suomalaisissa televisiosarjoissa. Hänet muistetaan esimerkiksi Ruusun aika ja Sydän toivoa täynnä -sarjoista. Kahdessa Uuno- elokuvassa, Uuno Turhapuron aviokriisi ja Uuno Turhapuron muisti palailee pätkittäin, Notkonen näytteli Sörsselssönin vaimoa Elviira Sörsselsöniä. Notkosen ensimmäinen merkittävämpi rooli oli elokuvassa Mies joka ei osannut sanoa ei. Notkonen näytteli Salatuissa elämissä Piitu Uskin esittämän Laura Kivirannan äitiä Eila Kivirantaa vuosina 2000, 2003 ja 2004. Helena Notkonen teki ainutlaatuisen uran soveltavan teatterin pedagogina erityisesti kehitysvammaisten parissa. Hän kuoli Helsingissä 71-vuotiaana marraskuussa 2007. Notkonen oli aiemmin naimisissa Jukka Sipilän kanssa, jonka kanssa he saivat kaksi tytärtä. Notkonen on haudattu Hietaniemen hautausmaalle. == Lähteet == == Aiheesta muualla == * * Luokka:Suomalaiset elokuvanäyttelijät Luokka:Suomalaiset televisionäyttelijät Luokka:Vuonna 1936 syntyneet Luokka:Vuonna 2007 kuolleet
Lentokoulu

Lentokoulu on koulu, jossa lento-oppilaalle opetetaan lentokoneella lentämistä sekä muita lentämiseen olennaisesti liittyviä taitoja, kuten sääoppia. Opetus muodostuu tietystä määrästä lento-tunteja sekä teoriaopetusta. Autokoulun tapaan lentokoulutuksen loppupuolella oppilas todistaa teoriaosaamisen teoriakokeella ja lentotaidon tarkastuslennolla. == Opetus == Lentokoululle ilmailuviranomainen asettaa vaatimuksia teoriaopettajien, lennonopettajien ja opetusmateriaalin suhteen. Lentokoulun johtajalle ja päälennonopettajalle asetaan erityisiä vaatimuksia, he ovat vastuussa koulutuksen tasosta ja lentokoulutuksen turvallisuudesta. Lentokoulun käynyt henkilö saa lentolupakirjan, joka oikeuttaa tietyntyyppisillä lentokoneilla ja -aluksilla lentämiseen. == Lentokoulutoiminta Suomessa == Suomen suurin lentokoulu on Porissa toimiva Suomen Ilmailuopisto, joka kouluttaa pääasiassa Finnairin lentäjiä, mutta myös muut lentoyhtiöt palkkaavat lentäjiään kyseisestä koulusta. Myös valtio-omisteinen Patria kouluttaa lentäjiä. Liikennelentäjäksi voi kouluttautua myös kotimaisissa pienyhtiöissä, kuten BF-Lento, Salpauslento ja Aeropole. Koulutusta yksityislentäjän lupakirjaa varten antavat edellä mainittujen lisäksi myös Blue Skies, Airspark, Constella Aviation, Lentokoulu V Fly, sekä useat lentokerhot. Lentokoulutusta voi saada myös asevelvollisuusaikana Puolustusvoimissa. == Historia == Maailman ensimmäisen lentokoulun perusti taitolentäjä Earl S. Daugherty vuonna 1919 Long Beachin lentoasemalle. == Katso myös == * Lentokoulutus Suomessa Luokka:Ilmailu Luokka:Koulutus aloittain
Euston Tower

Euston Tower on pilvenpiirtäjä Lontoossa, Regent's Parkin eteläpuolella. Rakennuksessa on 36 kerrosta ja se on 124 metriä (407 jalkaa) korkea. Se oli vuoteen 1997 saakka Capital FM:n toimistorakennus, kunnes yhtiö muutti Leicester Squarelle. Vastavalmistuneen remontin jälkeen rakennuksen alakertaan on avattu kauppoja ja kahviloita. == Lähteet == Luokka:Lontoon pilvenpiirtäjät
Jan Lundell (jääkiekkoilija)

Jan Lundell (s. 26. marraskuuta 1973 Helsinki) on suomalainen jääkiekkovalmentaja sekä uransa lopettanut jääkiekkomaalivahti. Hän pelasi yhteensä kolmellatoista eri kaudella Helsingin IFK:ssa ja päätti uransa kauteen 2011–2012. Kaudesta 2012–2013 alkaen hän on vastannut seuran maalivahtivalmennuksesta. Lundellia pidetään IFK-fanien keskuudessa seuraikonina. Hän on pelannut kuudessa eri SM-liigajoukkueessa ja myös ulkomailla Ruotsissa Frölunda HC:ssa, Saksassa Augsburgissa ja Tanskan Rødovressa. Kaudella 2008–2009 Lundell pelasi Tšekin toiseksi korkeimmalla sarjatasolla KLH Chomutovin joukkueessa. Lundell on voittanut HIFK:ssa mestaruuden kaudella 2010–2011 ja pronssia kaudella 2003–2004. Lundell on SM- liigan historian vanhin liigaottelussa pelannut pelaaja. Hän pelasi 46-vuotiaana minuutin ja kuusi sekuntia 9. tammikuuta 2020 HIFK:n ottelussa SaiPaa vastaan. Hän puki joukkueen varamaalivahdiksi vain hetkeä ennen ottelua Atte Engrenin sairastuttua ja hänet vaihdettiin ottelun lopussa kentälle. Lundellille merkittiin yksi torjunta HIFK:n 4–1 voitoon päättyneessä ottelussa. Hänen poikansa Anton pelasi HIFK:n joukkueessa samassa ottelussa. Kaudella 2019–2020 vanhin aktiivipelaaja ennen Lundellin paluuta oli seitsemän vuotta nuorempi Jani Tuppurainen. Lundellin pojat Anton ja Kasper ovat molemmat ammattilaistason jääkiekkoilijoita. == Lähteet == * * * ===Viitteet=== Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Vuonna 1973 syntyneet Luokka:Elävät henkilöt
Immunoglobuliini G

IgG-molekyyli on ihmisen yleisin vasta-aine, ja sitä on 2/3 kaikesta immunoglobuliinista. ==Rakenne ja toiminta== IgG-vasta-aine on aina monomeerimuodossa. IgG suojelee elimistöä viruksilta, bakteereilta ja sieniltä neutraloimalla bakteerien toksiineja, opsonoimalla bakteereja ja käynnistämällä komplementin. IgG-molekyylit voidaan jakaa neljään luokkaan, joista suurin on IgG1-alaluokka, johon kuuluu valta-osa proteiiniantigeenien vasta-aineista. IgG2-vasta-aineita muodostuu erityisesti hiilihydraattiantigeenejä vastaan. IgG3- ja IgG4-luokan vasta-aineita on vain hyvin vähän. ==Esiintyminen== Makrofageilla on IgG-reseptoreita, joilla ne tunnistavat mikrobin antigeeniin tarttuneen IgG-molekyylin ja fagosytoivat sen. ==Eväs-IgG== Vastasyntyneellä lapsella on äidiltä istukan läpi saatuja IgG-vasta-aineita, joita kutsutaan eväsimmunoglobuliineiksi. Nämä äidiltä saadut IgG-molekyylit suojaavat vauvaa vastasyntyneenä, jolloin vauvan oma immunoglobuliinituotanto on vähäistä. Eväs-IgG:stä voi olla myös haittaa. Jos Rh-positiiviselle sikiölle siirtyy Rh-negatiiviselta äidiltä anti-Rh-vasta- aine, voi se olla sikiölle kuolemaksi. IgG:tä erittyy myös äidinmaitoon, jolloin vasta-aineet imeytyvät vauvaan suoliston kautta. ==Lähteet== Luokka:Vasta-aineet
Strontianiitti

Strontianiitti (SrCO3) on strontiumkarbonaattimineraali. Sen on nimetty skotlantilaisen Strontianin kylän mukaan, mistä se löydettiin ensi kertaa. Strontianiitti on väriltään valkoinen, hieman vihertävä tai kellertävä. Se on tärkeä raaka-aine strontiumin valmistuksessa. Sitä louhitaan varsinkin Saksassa ja Yhdysvalloissa. == Lähteet == == Aiheesta muualla == * Mindat: Strontianite * Webmineral: Strontianite Mineral Data * Handbook of Mineralogy: Strontianite (pdf) Luokka:Karbonaattimineraalit
Dori (Burkina Faso)

Dori on kaupunkikunta sekä Sahelin alueen ja Sénon provinssin hallinnollinen keskus Burkina Fasossa. Se sijaitsee 265 kilometriä Ouagadougousta koilliseen. Kunnassa on 180 500 ja kaupunkialueella 46 600 asukasta (vuonna 2019, väestönlaskenta). ==Maantiede ja väestö== Dorin kunnan pinta-ala on 2 532 neliökilometriä. Se rajoittuu pohjoisessa Gorom-Goromin ja Falangountoun, idässä Seytengan, kaakossa Sampelgan, etelässä Banin ja lännessä Gorgadjin kuntiin. Alue on pinnanmuodostukseltaan etupäässä suurten hiekkadyynien leimaamaa tasankoa. Se kuuluu Nigerin sivujoen Gourouolin vesistöalueeseen. Seutu kuuluu Sahelin ilmastovyhykkeeseen. Vuotuinen sademäärä on 400–500 millimetriä. Epäsäännöllinen sadekausi kestää kesäkuusta elokuuhun. Keskilämpötila vaihtelee joulu-tammikuun 25,5 ja maalis-huhtikuun 34,5 asteen välillä. Luonnonvarainen kasvillisuus on lähinnä metsä- ja pensasaroa. Kuntaan kuuluu kahdeksan kaupunginosaa ja 78 kylää. Asukkaista 70,1 % on fulbeja, 8 % moseja, 5,5 % songhaita, 3,6 % gurmia, 3 % djermoja ja 2,5 % belloja. Muslimeja on 91 %, katolisia 5,5 % ja protestantteja 3,8 %. ==Historia== Dori on perinteisen Liptakon emiirin asuinpaikka. Se oli siirtomaa-aikana hallintopiirin ja vuodesta 1974 Sahelin departementin keskus. Dori sai kunnallishallinnon vuonna 1979. ==Liikenne, talous ja palvelut== Dori on ympäröivän maatalousalueen taloudellinen ja liikennekeskus. Sen kautta kulkevat Ouagadougousta Malin rajalle johtava valtatie RN3 sekä Djibon ja Nigerin rajan välinen RN23. Paikallisia elinkeinoja ovat maanviljely, karjanhoito, metsätalous, kalastus, käsityöammatit, kaupankäynti ja liikenne. Tärkeimmät viljelykasvit ovat hirssi, durra, maissi, maapähkinä, seesami, lehmänpapu, maapapu ja vihannekset. Tuotantoeläimiä ovat naudat, lampaat, vuohet, aasit, hevoset, vähäisessä määrässä siat ja kamelit sekä siipikarja. Kaupungissa on liikenneasema ja keskustori. Teollisuutta ei ole juuri lainkaan. Seudulla harjoitetaan kullankaivua perinteisin ja nykyaikaisin menetelmin. ==Matkailu ja nähtävyydet== Alueen matkailupotentiaali perustuu Sahelin maisemiin ja luontoon ja sen asukkaiden kulttuuriperinteisiin. Paikallisena nähtävyytenä mainitaan Djongan hiekkadyynit. Kaupungin majoituspalvelut ovat vaatimattomia, ja matkailu on lakannut vuonna 2015 alkaneiden levottomuuksien seurauksena. ==Lähteet== ==Aiheesta muualla== Luokka:Burkina Fason kaupungit
Kongoussi

Kongoussi on kaupunki Burkina Fasossa. Se on Bamin provinssin pääkaupunki. Asukkaita Kongoussissa oli vuoden 2006 väestönlaskennan mukaan 68 807.Burkina Fason 2006 väestönlaskennan alustavat tulokset Kongoussissa puhutaan ranskan lisäksi mossien kieltä moréa, onhan kaupungilla pitkät juuret mossien historiassa. == Lähteet == Luokka:Burkina Fason kaupungit
Bam (järvi)

Bam on järvi Burkina Fasossa lähellä Kongoussin kaupunkia. Järvi on kuivumassa, mikä merkitsee uhkaa läheisen kylän ruoantuotannolle. Luokka:Burkina Fason järvet
Ari Valjakka

Ari Eero Juhani Valjakka (s. 27. toukokuuta 1941 Suonenjoki) on suomalainen toimittaja, Turun Sanomien päätoimittaja vuosina 1990–2006. Hän on toiminut myös Uuden Suomen päätoimittajana 1989–1990, Metalliteollisuuden työnantajaliiton apulaisjohtajana, Wärtsilän henkilöstöjohtajana sekä Suomen Työnantajain tiedotusjohtajana, BBC World Servicen toimittajana 1967–1970 ja Ylen uutisten toimitussihteerinä 1965–1967. Hän toimitti Ylen radiouutisten ensimmäisen lähetyksen syyskuussa 1965, ja häntä kuultiin radiossa viimeksi vuonna 2015, Ylen oman radiouutistoiminnan täyttäessä 50 vuotta (ennen vuotta 1965 Yleisradion radiouutiset tuotti yksinomaan STT). Valjakka valmistui ylioppilaaksi 1960 Mikkelin Lyseosta ja kansakoulunopettajaksi Jyväskylästä 1963. Lisäksi hän opiskeli Lontoossa Holborn Collegessa vuosina 1967–1969. Hän harrastaa lukemista. Valjakka on ollut vuosikymmeniä mukana SOS- lapsikyläyhdistyksen toiminnassa ja oli 20 vuotta sen johdossa. Ari Valjakan veljiä olivat arkkitehdit Raimo ja Ilmo Valjakka.Suuri henkilökirja, s. 694. WSOY, Helsinki 2001.Raimo S.O. Valjakka Hyvinkää. Viitattu 25.3.2021. == Lähteet == * Kuka kukin on 2003, s. 1079. Helsinki 2002. ISBN 951-1-18086-X * Parkkonen, Mika: Ari Valjakka lähti SOS-lapsikyläyhdistyksen puheenjohtajan paikalta. Helsingin Sanomat 25.4.2006. ===Viitteet=== Luokka:Turun Sanomien päätoimittajat Luokka:Vuonna 1941 syntyneet Luokka:Elävät henkilöt
Fatos Nano

Fatos Thanas Nano (s. 16. syyskuuta 1952 Tirana) on albanialainen poliitikko. Hän on toiminut useaan otteeseen Albanian pääministerinä ja vuoteen 2005 saakka myös Albanian sosialistipuolueen johtajana. Nano syntyi ja opiskeli Tiranassa. Hän väitteli taloustieteen tohtoriksi vuonna 1989. Nano vangittiin vuonna 1993 korruption vuoksi, mutta armahdettiin vuonna 1997. Vankilatuomiota on pidetty poliittisesti värittyneenä.Fatos Nano, Prime Minister of Albania SE Times Nano on toiminut maansa pääministerinä kolmeen otteeseen: ensimmäisen kerran 1991, toisen 1997–1998 ja kolmannen 2002–2005.Timeline Albania BBC news == Lähteet == Luokka:Albanian pääministerit Luokka:Vuonna 1952 syntyneet Luokka:Elävät henkilöt
Papenburg

Papenburg on kaupunki Emslandin piirissä Ala-Saksin osavaltiossa luoteisessa Saksassa. Kaupungin asukasluku oli 36 690 vuonna 2015. Kaupunki tunnetaan parhaiten siellä sijaitsevasta loistoristeilijöitä valmistavasta Meyer Werftin telakasta. ==Alueet== Papenburg jakautuu kuuteen osaan: Papenburg-Untenende, Papenburg-Obenende, Herbrum, Tunxdorf-Nenndorf, Aschendorf ja Bokel. ==Historia== Papenburg mainitaan kirjallisissa lähteissä ensi kertaa 1500-luvulla Eggrik Benningan kronikoissa. Vuonna 1630 joulukuun 2. päivänä Dietrich von Velen osti kartanon Friedrich von Schwarzenbergiltä asuttaakseen tämän suon ympäröimän seudun. Vuonna 1631 huhtikuun 4. päivä piispa Ferdninand von Münster rakensi linnan ja kartanon Papenburgiin Dietrich von Velenille, tätä pidetään kaupungin perustamisajankohtana. ==Lähteet== == Aiheesta muualla == Luokka:Ala-Saksin kunnat Luokka:Saksan kaupungit
Tiktaalik roseae

Tiktaalik roseae on Kanadasta, Ellesmerensaarelta napapiirin pohjoispuolelta 2000-luvun alussa löydetty merkittävä selkärankaisfossiili. Tiktaalik oli noin 375 miljoonaa vuotta sitten devonikauden lopulla elänyt laji, jolla oli sekä kalan, matelijan että nisäkkään piirteitä. Fossiililöytö oli erittäin mielenkiintoinen, koska se valaisee prosessia, jossa kaloista kehittyi käveleviä eläimiä. Tiktaalik luokitellaan varsieväkalaksi. ==Löytö== Ensimmäinen fossiili löydettiin vuonna 2004 ja kaksi muuta tunnettua yksilöä pian sen jälkeen. Ne ovat suurikokoisia, noin kolmen metrin pituisia yksilöitä ja ne ovat säilyneet erittäin hyvin. Eläimen saama sukunimi Tiktaalik on inuiittien kieltä ja tarkoittaa suurta makean veden kalaa, jolla ei ole kalan tapaan ruotoja vaan kylkiluita muistuttavat luut. ==Tuntomerkit ja elintavat== Kalamaisia piirteitä fossiileissa ovat suomupeite sekä evät. Eläimellä oli kuitenkin selvä niska, joka mahdollisti pään liikkumisen selvästi paremmin kuin kaloilla. Sen evissä oli myös ranteet ja sormien luiden kaltaisia luita. Takaraajojen rakenne on fossiililöytöjen puutteellisuuden vuoksi tuntematon. Rakenteesta voidaan päätellä eläimen eläneen matalassa vedessä ja tarvittaessa pystyneen liikkumaan lyhyitä matkoja kuivalla maalla. Laji eli 375 miljoonaa vuotta sitten suurin piirtein nykyistä Amazonin suistoa muistuttavassa subtrooppisessa ympäristössä. Kanadan arktiset alueet sijaitsivat tällöin lähellä päiväntasaajaa. Tiedosto:Tiktaalik skull front.jpg|Kallo edestä Tiedosto:Tiktaalik limb.jpg|Raajan luut (varsievä) Tiedosto:Tiktaalik limb2.jpg|Raaja (olka vasemmalla, evä oikealla) == Asema evoluutiossa == Tiktaalik on evoluutioteorian mukaan keskidevonikautisten lihaseväisten kalojen ja myöhäisdevonin Acanthostega-tyyppisten sammakkoeläinten välimuoto tai lähellä sitäTiede, 6/2009, sivu 52. == Katso myös== * Kalasammakko == Lähteet == ==Aiheesta muualla== * Löydön sivut Chicagon yliopiston palvelimella * BBC: Arctic fossils mark move to land Luokka:Lihaseväiset Luokka:Esihistorialliset kalat
Sali Berisha

Sali Ram Berisha (s. 15. lokakuuta 1944 Tropojë) on albanialainen demokraattisen puolueen poliitikko ja maansa pitkäaikainen pääministeri. Berisha syntyi Tropojëssa ja opiskeli lääketiedettä Tiranan yliopistossa. Myöhemmin hän jatkoi opintojaan Pariisissa. Vuosina 1980–1990 Berisha opetti Tiranan yliopistossa. Hän toimi Albanian presidenttinä vuosina 1992–1997. Vuonna 2005 hän seurasi Fatos Nanoa maansa pääministerinä. Berisha dominoi maansa politiikkaa yli 20 vuoden ajan, mutta vuonna 2013 äänestäjät olivat väsyneet talouskehityksen hitauteen ja Berishan kyvyttömyyteen käsitellä järjestäytynyttä rikollisuutta. == Lähteet == == Aiheesta muualla == Luokka:Albanian presidentit Luokka:Albanian pääministerit Luokka:Vuonna 1944 syntyneet Luokka:Elävät henkilöt
Autonominen piirikunta

Autonominen piirikunta () on yksi Venäjän federaation kuudesta erilaisesta liittovaltiosubjektityypistä. Muita subjekteja ovat mm. alueet, aluepiirit ja tasavallat. Nykyisin Venäjän federaatioon kuuluu neljä autonomista piirikuntaa. Autonomiset piirikunnat on perustettu joko yhdelle tai useammalle vähemmistökansallisuudelle ja ne sijaitsevat Venäjän pohjoisosan harvaan asutuilla alueilla. Kolme neljästä autonomisesta piirikunnasta kuuluu myös osana toiseen liittovaltiosubjektiin (alueeseen). Kullakin liittovaltiosubjektilla on kaksi edustajaa liittovaltioneuvostossa eli parlamentin ylähuoneessa. 1\. Tšukotka 2\. Hanti-Mansia (osa Tjumenin aluetta) 3\. Nenetsia (osa Arkangelin aluetta) 4\. Jamalin Nenetsia (osa Tjumenin aluetta) == Lakkautetut autonomiset piirikunnat == Venäjän federaatioon ja Neuvostoliittoon on kuulunut useita autonomisia piirikuntia. Neuvostoliiton hajotessa niitä oli 10, joista on sittemmin lakkautettu * Agan Burjatian autonominen piirikunta yhdistettiin sitä ympäröineen Tšitan alueen kanssa Taka-Baikalian aluepiiriksi 1.3.2008 * Ust-Ordynskin Burjatian autonominen piirikunta yhdistettiin sitä ympäröineeseen Irkutskin alueeseen 1.1.2008 * Korjakian autonominen piirikunta yhdistettiin Kamtšatkan alueen kanssa Kamtšatkan aluepiiriksi 1.7.2007 * Taimyrin autonominen piirikunta liitettiin Krasnojarskin aluepiiriin 1.1.2007 * Evenkian autonominen piirikunta liitettiin Krasnojarskin aluepiiriin 1.1.2007 * Permin Komin autonominen piirikunta yhdistettiin Permin alueen kanssa Permin aluepiiriksi 1.12.2005 Vuoteen 1977 asti myöhempien autonomisten piirikuntien nimityksenä oli kansallinen piirikunta (). Neuvostoliiton alkuaikoina 1920-1930-luvuilla perustettiin useita lyhytikäisiä kansallisia piirikuntia, joista yksi oli Kalininin alueella sijainnut tverinkarjalaisten keskittymän käsittänyt Karjalainen kansallinen piirikunta (1937-1939). * *
Ari Salin

Ari Juhani Salin (s. 20. tammikuuta 1947 Lohja) on suomalainen entinen aita- ja pikajuoksija. Salin sijoittui Helsingin EM-kisoissa 1971 kuudenneksi 400 metrin aidoissa silloisella sähköajanoton Suomen ennätysajalla 50,41. Münchenin olympialaisissa 1972 hän oli mukana Suomen 4 × 400 metrin viestijuoksujoukkueessa, joka sijoittui kuudenneksi SE-ajalla 3.01,1. Salin juoksi toisen osuuden. Hänen ajakseen mitattiin epävirallisesti 45,1. Samana vuonna hän juoksi Helsingin maailmankisoissa 400 metrin aitojen Suomen ennätyksen 49,5. Kalevan kisoissa Salin voitti kolme Suomen mestaruutta 110 metrin aitajuoksussa (1968, 1969 ja 1971), neljä kultaa 400 metrin aidoissa (1970, 1971, 1972 ja 1974) ja yhden viestissä. Salinin vaimo Riitta Salin on myös entinen pikajuoksija. Ari Salinilla on mm. Riihimäen keskusurheilukentän kenttäennätys 50,3 sekuntia 400 metrin aidoissa vuodelta 1970 yhdessä Ralph Mannin kanssa. Kyseinen kenttä ei ole enää aktiivisessa yleisurheilukäytössä. pienoiskuva|Riihimäen keskusurheilukentän yleisurheilun kenttäennätysten laatta pukuhuoneen seinässä tammikuussa 2022. ==Lähteet== * Kilpakenttien sankarit, Tammi 1992, s. 104 * Luokka:Suomalaiset 400 metrin aitajuoksijat Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1947 syntyneet Luokka:Elävät henkilöt
Detroit Pistons

Detroit Pistons on yhdysvaltalainen koripallojoukkue NBA:ssa. Se pelaa itäisen konferenssin Keskisessä divisioonassa jossa sen lisäksi pelaavat Chicago Bulls, Cleveland Cavaliers, Indiana Pacers sekä Milwaukee Bucks. Nykyisellä nimellään joukkue on pelannut vuodesta 1957. Sen aiempi nimi oli Fort Wayne Pistons. Kotiottelunsa joukkue pelaa vuonna 2017 avatulla Little Caesars Arenalla, ja vuosina 1988–2017 se pelasi The Palace of Auburn Hillsissä. Pistons voitti vuosina 1989–1990 manageri Jack McCloskeyn myötävaikutuksella kaksi NBA-mestaruutta ja juhli myös voittoa 2004 suurta ennakkosuosikkia Los Angeles Lakersia vastaan voitoin 4–1. Larry Foust, Dave Bing, Bob Lanier, Bill Laimbeer, Isiah Thomas, Joe Dumars, Dennis Rodman, Grant Hill, Ben Wallace, Chauncey Billups ja Tayshaun Prince lukeutuvat entisiin Pistons-pelaajiin. 2010-luvulla joukkuetta on edustanut muun muassa Andre Drummond. == NBA- mestaruudet == Vuosi Vastustaja Tulos Valmentaja Finaalien MVP 1989 Los Angeles Lakers 4–0 Chuck Daly Joe Dumars 1990 Portland Trail Blazers 4–1 Chuck Daly Isiah Thomas 2004 Los Angeles Lakers 4–1 Larry Brown Chauncey Billups == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 42 40 51,2 Alvin Gentry, George Irvine 1. kierros 2000–2001 32 50 39,0 George Irvine – 2001–2002 50 32 61,0 Rick Carlisle 2. kierros 2002–2003 50 32 61,0 Rick Carlisle Konferenssifinaalit 2003–2004 54 28 65,9 Larry Brown Mestaruus 2004–2005 54 28 65,9 Larry Brown Loppuottelut 2005–2006 64 18 78,0 Flip Saunders Konferenssifinaalit 2006–2007 53 29 64,6 Flip Saunders Konferenssifinaalit 2007–2008 59 23 72,0 Flip Saunders Konferenssifinaalit 2008–2009 39 43 47,6 Michael Curry 1. kierros 2009–2010 27 55 32,9 John Kuester – 2010–2011 30 52 36,6 John Kuester – 2011–2012 25 41 37,9 Lawrence Frank – 2012–2013 29 53 35,4 Lawrence Frank – 2013–2014 29 53 35,4 Maurice Cheeks, John Loyer – 2014–2015 32 50 39,0 Stan Van Gundy – 2015–2016 44 38 53,7 Stan Van Gundy 1. kierros 2016–2017 37 45 45,1 Stan Van Gundy – 2017–2018 39 43 47,6 Stan Van Gundy – 2018–2019 41 41 50,0 Dwane Casey 1. kierros 2019–2020 20 46 30,3 Dwane Casey – 2020–2021 20 52 27,8 Dwane Casey – 2021–2022 23 59 28,0 Dwane Casey – 2022–2023 17 65 20,7 Dwane Casey – == Lähteet == == Aiheesta muualla == * Detroit Pistonsin kotisivu *
Linda Lingle

Linda Lingle (o.s. Cutter, s. 4. kesäkuuta 1953 Saint Louis, Missouri) on yhdysvaltalainen poliitikko, joka on toiminut Havaijin kuvernöörinä. Hän kuuluu republikaaniseen puolueeseen. == Tausta ja yksityiselämä == Lingle syntyi juutalaiseen perheeseen Saint Louisissa, mutta muutti 12-vuotiaana perheineen Kaliforniaan. Vuonna 1975 Lingle valmistui Kalifornian osavaltionyliopistosta, Northridgesta (CSUN), pääaineenaan journalistiikka ja myöhemmin politiikan tutkimus. Myöhemmin hän siirtyi Havaijille, jossa hän toimi aluksi sanomalehtitoimittajana. Lingle on eronnut kahdesti eikä hänellä ole omia lapsia. == Poliittinen ura == Lingle valittiin Mauin kaupunginvaltuustoon vuonna 1980. Vuosina 1991–1999 hän toimi muun muassa Mauin piirikunnan pormestarina. Mauin pormestariksi noustessaan Lingle oli ensimmäinen nainen virassa sekä nuorin virkaan valittu. Vuonna 2002 Lingle seurasi Ben Cayetanoa Havaijin kuvernöörinä. Linglesta tuli Havaijin ensimmäinen ja koko Yhdysvaltojen toinen juutalainen nainen, joka on valittu kuvernööriksi (Madeleine Kunin valittiin Vermontin kuvernööriksi vuonna 1985). Hänet valittiin uudelleen vuonna 2006. Vuonna 2010 Lingle käytti veto- oikeuttaan ja torppasi samaa sukupuolta olevien rekisteröidyn parisuhteen () mahdollistavan lakialoitteen ja sanoi, että asia pitäisi viedä kansanäänestykseen. Lingle jätti kuvernöörin tehtävän vuonna 2010, kahden täyden kauden jälkeen, jolloin hänen seuraajakseen valittiin demokraatti Neil Abercrombie. Kuvernöörikautensa jälkeen Lingle toimi mm. lehtorina CSUN:ssa, josta hän lähti vuonna 2015. Vuonna 2012 hän asettui ehdokkaaksi Yhdysvaltain senaatin vaaleissa, mutta hävisi vastaehdokkaalleen Mazie Hironolle. Vuonna 2020 Lingle tuki sitoutumatonta Rick Blangiardia Honolulun pormestariksi. == Lähteet == == Aiheesta muualla == Luokka:Havaijin kuvernöörit Luokka:Yhdysvaltalaiset republikaanipoliitikot Luokka:Vuonna 1953 syntyneet Luokka:Elävät henkilöt Luokka:Amerikanjuutalaiset
Marí Alkatiri

Marí bin Amude Alkatiri (s. 26. marraskuuta 1949 Dili, Portugalin Timor) on itätimorilainen poliitikko, joka nousi vuonna 2002 maansa ensimmäiseksi pääministeriksi. Alkatiri erosi pääministerin paikalta 25. kesäkuuta 2006. Alkatiri syntyi ja aloitti opiskelunsa Dilissä. Vuonna 1970 hän lähti syntymäkaupungistaan jatkaakseen opintojaan Angolassa ja Mosambikissa. Alkatiri valittiin Itä-Timorin pääministeriksi heti sen itsenäistyttyä vuonna 2002. Alkatiri on naimisissa ja hänellä on kolme lasta. Alkatiri joutui eroamaan huhtikuun 2006 mellakoiden jälkeen presidentti Xanana Gusmãon vaadittua televisiopuheessaan hänen eroaan. Eräät uskoivat Alkatirin antaneen armeijalle käskyn tulittaa väkijoukkoon. Hänen tilalleen nimitettiin Alkatirin eroa vaatiessaan eronnut ulkoministeri José Ramos Horta. Marí Alkatiri toimi pääministerinä myös toisen kauden. == Lähteet == Luokka:Itä-Timorin pääministerit Luokka:Vuonna 1949 syntyneet Luokka:Elävät henkilöt
Thunderstruck

Thunderstruck on australialaisen hard rock -yhtye AC/DC:n kappale, joka julkaistiin vuonna 1990 albumin The Razors Edge avausraitana sekä singlenä. Kappaleen ovat tehneet yhtyeen kitaristit Angus Young ja Malcolm Young. Kappale on julkaistu livenä albumeilla Live ja Live: 2 CD Collector's Edition vuonna 1992. Sen livevideo julkaistiin vuonna 2001 AC/DC:n videolla Stiff Upper Lip Live. Yhtyeen tunnetuimpiin kuuluvan kappaleen introssa on hyvin tunnettu tilutusosio kitaralla hi-hat "tikityksellä"http://guitaralliance.com/riff-o-matic/private/private/riff-a- day/april_05/thunderstruck/acdc- thunderstruck3.pdfhttp://www.songsterr.com/a/wsa/ac-dc-thunderstruck-drum- tab-s1352t5. Pian mukaan tulevat rummut, basso ja lopulta laulu kitaran tilutuksen kestäessä koko kappaleen ajan. Kappale on tunnettu myös mahtipontisuudestaan. Kappaleen huudosta ”Thun-DER!” on tullut jonkinlainen yhtyeen encore. Kappaleesta on tehty musiikkivideo, joka kuvattiin Lontoossa Brixton Academyssa. Kerrotaan, että Angus Young sai inspiraation kappaleeseen, kun lentokoneeseen, jossa hän oli, iski salama. Kappaleen musiikkivideo on ylittänyt Youtubessa miljardin katselukerran rajapyykin vuonna 2021. ==Kokoonpano== *Brian Johnson – laulu *Angus Young – kitara *Malcolm Young – rytmikitara *Cliff Williams – basso *Chris Slade – rummut == Lähteet == ==Aiheesta muualla== * AC/DC - Thunderstruck Youtubessa. Luokka:Vuoden 1990 kappaleet Luokka:AC/DC:n kappaleet
Teletappi-ketju

Teletappi-ketju oli lempinimi, jota käytettiin Niko Kapasen, Jukka Hentusen ja Timo Pärssisen muodostamasta HPK:n ja Suomen jääkiekkomaajoukkueen hyökkäysketjusta. Nimitys syntyi SM-liigan kaudella 1999–2000 kolmikon pelattua yhdessä HPK:ssa. Teletapeilta saatu lempinimi viittasi lähinnä pelaajien tuolloin nuoreen ikään. Hyökkääjät pelasivat samassa ketjussa jääkiekon MM-kisoissa 2001, 2004, 2005 ja 2007. Kolmikko oli Suomen ylivoimaisesti tehokkain kentällinen 14 tehopisteellä vuoden 2005 Itävallan MM-kisoissa. Teletapit-nimitystä käytettiin vuosina 2000–2001 myös Suomen naisten salibandymaajoukkueen hyökkäysketjusta Jenni Morottaja - Anne-Mari Lyhykäinen - Sini Vartiainen. Archive.org ==Lähteet== * IIHF -tilastot 2005 * IIHF - Jääkiekon Maailmanmestaruuskilpailut ===Viitteet=== Luokka:Suomen jääkiekkomaajoukkue Luokka:Hämeenlinnan Pallokerho
Timo Tompuri

Timo Antero Tompuri (s. 9. kesäkuuta 1969 Pernaja) on suomalainen kiekonheittäjä. Tompuri aloitti yleisurheilu-uransa vasta 26-vuotiaana. Ensimmäisen kerran hän ylitti 60 metriä vuonna 1997 ja ensimmäisen Suomen mestaruutensa hän saavutti kesällä 1998. Suomen mestaruuden Tompuri on voittanut myös vuosina 2000, 2001, 2003 ja 2005. SM-hopeaa hänellä on vuosilta 1999, 2002 ja 2004 ja kesällä 2006 hän voitti SM-pronssia. 8. heinäkuuta 2001 Tompuri heitti Helsingborgissa ennätyksensä 69,62 ja rikkoi Markku Tuokon hallussa olleen 22 vuotta vanhan Suomen ennätyksen 1,5 metrilläTimo Tompuri kiskaisi hulppean SE:n 69,62 . Frantz Kruger rikkoi Tompurin Suomen ennätyksen syyskuussa 2007 heittäessään myös Helsingborgissa tuloksen 69,97Frantz Kruger kiskaisi uuden SE:n. Parhaat sijoitukset arvokilpailuista Tompurilla on 2002 EM-kilpailuiden yhdeksäs sija ja kymmenes sija Edmontonin MM-kilpailuista 2001. Tompuri sai vuonna 2002 kilpailukieltoa tapauksesta, jossa hän oli palaamassa Espanjasta harjoitusleiriltä yhdessä kuulantyöntäjä Ville Tiisanojan kanssa. He jäivät Ranskassa tullin haaviin kiellettyjen aineiden hallussapidosta. Tompurin ja Tiisanojan mukaan he eivät tienneet, mistä kielletyt aineet olivat peräisin.Autossa testosteronia, efedriiniä ja klenbuterolia - muistatko suomalaisten legendaarisen dopingseikkailun? Tapauksen johdosta heidät asetettiin kilpailukieltoon, mutta Urheilun oikeusturvalautakunta muutti kilpailukiellon varoitukseksi.2/2003 Yleisurheilu: Kurinpito - Kilpailukielto 187 cm pitkä ja 120 kiloa painava Tompuri edustaa Yleisurheilu-Team Sahalahtea. ==Lähteet== * === Viitteet === Luokka:Suomalaiset kiekonheittäjät Luokka:Vuonna 1969 syntyneet Luokka:Elävät henkilöt
W-inds.

on japanilainen poikatrio, jonka musiikki keskittyy enimmäkseen poppiin. Yhtye on suosittu kotimaassaan. Bändi soittaa pääosin J-poppia, mutta heidän viidennellä albumillaan THANKS he ovat ottaneet vaikutteita J-rockista. Keita Tachibana oli ainoa miesfinalisti kilpailussa 2000 Kyushu-Okinawa Starlight Audition. Myöhemmin hän liittyi yhteen kahden sapporolaisen tanssipojan eli Ryohein ja Ryuichin kanssa muodostaen poikatrio w-inds.in. == Jäsenet == * Keita Tachibana (橘慶太), syntynyt Fukuokassa, Japanissa 16. joulukuuta 1985. Hän laulaa ja tanssii. Keita on Jousimies. * Ryohei Chiba (千葉涼平), syntynyt Sapporossa, Japanissa 18. marraskuuta 1984, ja on yhtyeen vanhin. Hän laulaa taustalla, räppää, breikkaa ja tanssii. Ryohei on Skorpioni. * Ryuichi Ogata (緒方龍一), syntynyt Sapporossa, Japanissa 17. joulukuuta 1985. Hän laulaa taustalla, räppää ja tanssii. Ryuichi on Jousimies. ==Singlet== # Forever Memories (esikoissingle) # Feel The Fate # Paradox # try your emotion # Another Days # Because of you # NEW PARADISE # SUPER LOVER ～I need you tonight～ # Love is message # Long Road # Pieces # キレイだ「Kirei da」 # 四季「Shiki」 # 夢の場所へ「Yume no Basho e」 # 変わりゆく空「Kawariyuku Sora」 # 十六夜の月「Izayoi no Tsuki」 # 約束のカケラ「Yakusoku no Kakera」 # IT’S IN THE STARS # TRIAL # ブギウギ66「Boogie Woogie 66」 # ハナムケ「Hanamuke」 # w-inds. Single Mega-Mix # LOVE IS THE GREATEST THING # Beautiful Life # アメあと「Ame Ato」 # Everyday/CAN'T GET BACK # Rain Is Fallin'/HYBRID DREAM # New World/Truth ~最後の真実~「Saigo no Shinjitsu」 # Addicted to love # Be as one / Let's get it on # You & I # FLY HIGH ==Albumit== * w-inds. ~1st message~ (2001) * w-inds. ~THE SYSTEM OF ALIVE~ (2002) * w-inds. ~PRIME OF LIFE~ (2003) * w-inds. ~bestracks~ (2004) {kokoelmalevy} * ageha (2005) * THANKS (2006) * Journey (2007) * w-inds. Single Collection BEST ELEVEN (2008) {kokoelmalevy} * Seventh Ave. (2008) * Move like This (2012) ==DVD:t== # PRIVATE of w-inds. (2002) # WORKS vol.1 (2002) # 1st Live Tour w-inds."1st message" (2002) # WORKS vol.2 (2003) # "THE SYSTEM OF ALIVE" Tour 2003 (2003) # WORKS vol.3 (2004) # w-inds. "PRIME OF LIFE" Tour 2004 (2004) # w-inds.tv (2005) # WORKS vol.4 (2005) # w-inds. Live Tour 2005 "ageha" (2005) # WORKS vol.5 (2006) # w-inds. Live Tour 2006 ~THANKS~ (2006) # WORKS vol.6 (2007) # w-inds. Live Tour 2007 "Journey" (2007) # w-inds. Live Tour 2008 Seventh Ave. (2008) # w-inds. WORKS BEST (2009) Luokka:Japanilaiset poikabändit Luokka:Japanilaiset yhtyeet
Tšuhna

Tšuhna tai suhna () on venäläisten käyttämä haukkumasana suomalaisestaVuorinen 2004, 71, alaviite 14, virolaisesta, karjalaisesta sekä inkeriläisestä. Se on peräisin venäläisten itämerensuomalaisille antamasta haukkumanimestä tšuhonets tai tšuhonka, jota käytettiin eritoten suomalaisista, jotka toivat kaupunkeihin maataloustuotteita, esimerkiksi maitoa, voita tai munia. ==Lähteet== * ===Viitteet=== == Katso myös == * Tšuudit Luokka:Etnologia Luokka:Etniset ja uskonnolliset haukkumasanat Luokka:Venäjänkieliset sanat ja sanonnat
Lon Chaney, Jr.

Lon Chaney, Jr. (10. helmikuuta 1906 Oklahoma City, Oklahoma – 12. heinäkuuta 1973 San Clemente, Kalifornia) oli yhdysvaltalainen näyttelijä. Parhaiten hänet tunnetaan rooleistaan kauhuelokuvissa. Hänen isänsä, Lon Chaney, Sr., näytteli erityisesti mykkäelokuvissa. ==Filmografiaa== Ilmestymisvuosi Suomenkielinen nimi Englanninkielinen nimi Rooli 1941 Ihmissusi The Wolf Man Larry Talbot/Wolf Man 1943 Draculan poika Son of Dracula Kreivi Alucard ==Aiheesta muualla== * * *Lon Chaney, Jr. kotisivu Luokka:Yhdysvaltalaiset elokuvanäyttelijät Luokka:Amerikanenglantilaiset Luokka:Vuonna 1906 syntyneet Luokka:Vuonna 1973 kuolleet